उनका कहना था कि अगर भाजपा के सत्ता में आने के आसार दिखे, तो सांप्रदायिक गुटों को दरकिनार करने के लिए वे कांग्रेस को समर्थन दे सकते हैं.हमीरपुर में एक चुनावी रैली को संबोधित करते हुए उन्होंने कहा, "समाजवादी पार्टी के समर्थन की लहर उत्तर प्रदेश में दौड़ रही है. सपा ही यूपी में अगली सरकार बनाएगी. अगर भाजपा सत्ता के करीब आती हुई दिखाई देती है, तो हमारी पार्टी सांप्रदायिक गुटों को सत्ता से दूर रखने के लिए कांग्रेस को समर्थन दे सकती है."उन्होंने पार्टी कार्यकर्ताओं को ये सुनिश्चित करने के लिए कहा है कि हर मतदाता चुनाव केंद्र में अपने मताधिकार का इस्तेमाल करें.उन्होंने कार्यकर्ताओं को पार्टी की विचारधारा का प्रचार करने के लिए भी कहा.कई पार्टियों ने मुलायम सिंह की पार्टी पर आरोप लगाए कि उनकी सरकार के राज में यूपी में गुंडागर्दी को बढ़ावा मिला था.इस पर प्रतिक्रिया देते हुए मुलायम सिंह ने कहा, "मेरी पार्टी ये सुनिश्चित करेगी कि हर गुंडे और माफ़िया को जेल भेजा जाएगा."यूपी में आज तीसरे चरण का मतदान हुआ है और आगामी 19 तारीख को चौथे चरण का मतदान होगा.सातवें और आख़िरी चरण का मतदान तीन मार्च को होगा और मतगणना छह मार्च को होगी.